**Ενημέρωση σχετικά με την επεξεργασία των προσωπικών δεδομένων στο πλαίσιο Σύμβασης Φυσικού Προσωπικού**

Υπεύθυνος επεξεργασίας των προσωπικών δεδομένων που παρέχετε στο πλαίσιο της σύμβασής σας καθώς και με τα συνοδευτικά αυτής έγγραφα είναι το Νομικό Πρόσωπο Δημοσίου Δικαίου «Εθνικό και Καποδιστριακό Πανεπιστήμιο Αθηνών / Ειδικός Λογαριασμός Κονδυλίων Έρευνας» (Ε.Κ.Π.Α/Ε.Λ.Κ.Ε).

Σκοπός της επεξεργασίας των ανωτέρω προσωπικών δεδομένων είναι αποκλειστικά η σύναψη και εκτέλεση της σύμβασης. Πρόσβαση στα δεδομένα αυτά έχουν αποκλειστικά οι αρμόδιοι υπάλληλοι του Ε.Κ.Π.Α./Ε.Λ.Κ.Ε.

Εκτός από το Ε.Κ.Π.Α./Ε.Λ.Κ.Ε., αποδέκτες των ανωτέρω δεδομένων ενδέχεται να είναι και λοιπές αρμόδιες διοικητικές ή δικαστικές αρχές όταν αυτό επιβάλλεται από το νόμο ή σχετική δικαστική απόφαση, ενώ ενδέχεται να είναι και φυσικά ή νομικά πρόσωπα με τα οποία συνεργάζεται το Ε.Κ.Π.Α/Ε.Λ.Κ.Ε για την αποθήκευση και επεξεργασία των σχετικών δεδομένων (εκτελούντες την επεξεργασία). Ενδεικτικά αναφέρονται εταιρείες υποστήριξης λογισμικού και αποθήκευσης δεδομένων. Τα πρόσωπα αυτά δεσμεύονται από το Ε.Κ.Π.Α/Ε.Λ.Κ.Ε συμβατικά να πληρούν τους όρους και τις προδιαγραφές που θέτει ο Γενικός Κανονισμός Προστασίας Δεδομένων (ΕΕ) 2016/679 καθώς και το εθνικό κανονιστικό πλαίσιο.

Νομική βάση για την επεξεργασία των ανωτέρω προσωπικών δεδομένων αποτελεί α) η εκτέλεση σύμβασης στην οποία εσείς ως υποκείμενο των δεδομένων αυτών είστε συμβαλλόμενο μέρος και β) η συμμόρφωση του Ε.Κ.ΠΑ/Ε.Λ.Κ.Ε με τις έννομες υποχρεώσεις του.

Διατηρούμε τα προσωπικά σας δεδομένα για λόγους δημοσιονομικού ελέγχου και εφόσον συντρέχουν οι νόμιμες προϋποθέσεις, έχετε τα ακόλουθα δικαιώματα:

• Το δικαίωμα πρόσβασης. [Μπορείτε ανά πάσα στιγμή να ενημερωθείτε από εμάς για τα προσωπικά σας δεδομένα που διατηρούμε, και να έχετε πρόσβαση σε αυτά.]

• Το δικαίωμα στη διόρθωση δεδομένων. [Έχετε τη δυνατότητα να απευθυνθείτε σε εμάς για να διορθώσουμε τα δεδομένα που είναι ανακριβή ή ελλιπή.]

• Το «δικαίωμα στη λήθη» [Εφόσον δεν μας υποχρεώνει κάποιο νομοθετικό πλαίσιο να διατηρήσουμε τα δεδομένα που διατηρούμε και σχετίζονται με εσάς, μπορείτε να μας ζητήσετε να τα διαγράψουμε.]

• Το δικαίωμα στη φορητότητα των δεδομένων. [Μπορείτε να μας ζητήσετε να διαβιβάσουμε τα δεδομένα σας σε άλλο φορέα.]

• Το δικαίωμα στην εναντίωση και στον περιορισμό της επεξεργασίας. [Σε περίπτωση που διαφωνείτε με τον τρόπο που επεξεργαζόμαστε τα προσωπικά σας δεδομένα μπορείτε να αιτηθείτε τη διακοπή ή τον περιορισμό της επεξεργασίας.]

• Το δικαίωμα άρσης συγκατάθεσης. [Έχετε το δικαίωμα να αποσύρετε τη συγκατάθεσή σας στην επεξεργασία των δεδομένων σας ανά πάσα στιγμή.]

Για τα δικαιώματά σας αυτά μπορείτε να απευθυνθείτε στην Υπεύθυνη Προστασίας Δεδομένων, κα. Νάντια Λιάπη (email: dpo[at]uoa.gr), ενώ σε περίπτωση μη ικανοποίησης του αιτήματός σας μπορείτε να προβείτε σε καταγγελία ενώπιον της Αρχής Προστασίας Προσωπικών Δεδομένων.